Lubbe, Hansie Jacoba
Met eietydse denkrigtings oor die literere historiografie as uitgangspunt, word 'n deelgeskiedenis aangebied van die plaasroman as deurlopende en prominente genre in die Afrikaanse letterkunde oor 'n tydperk van nagenoeg sewentig jaar (1926 -1993). Ter inleiding word besin oor die geldigheid van kategorisering van romans en oor die aard van die plaasroman as eiesoortige genre. Orie opeenvolgende periodes word onderskei binne hierdie deelgeskiedenis op grond van bepaalde perspektiefverskuiwings wat in die Afrikaanse literere klimaat opvat. Hierdie periodes word deur die volgende noemers getipeer: Die Afrikaanse gedagte (1920-1940), Die internasionale gedagte (1956-1976) en Die Afrika gedagte (1976-1993). Twaalf plaasromans van literer-historiese betekenis word sinchronies, diachronies en binne ekstratekstuele konteks bespreek. Ten slotte word 'n oorsig gebied van die historiese gang sowel as die veranderende betekenis van die plaasroman in die Afrikaanse letterkunde.
Citation: Lubbe, Hansie Jacoba (1999) Verskyningsvorme van die plaasroman in Afrikaans, University of South Africa, Pretoria, <http://hdl.handle.net/10500/17252>